《木兰花慢 其三 花下美人》
清代·徐石麒

是天公分付，教紫翠，伴芳姿。每采馥临风，怡寒吸露，引步迟迟。

采然探梅消息，傍雨檐、拣遍两三枝。赚得金蜂玉蝶，联翩追趁多时。

可怜芳径独寻诗。岂料有人知。但繁绿侵眉，斜红绕脸，望里参差。

遣莺问他心事，到春风、闹处怎生支。拾取梦魂归去，飞红散作相思。

作者简介：明末清初江南江都人，字又陵，号坦庵。隐居不应试。王士禛官扬州，招致名士，独不往见。工诗词，精戏曲，善画花卉。曾撰《买花钱》